*Kitos reikšmės – Varis (reikšmės).*

| **Varecia variegata** |
| --- |
| Varis (Varecia variegata)Varis (*Varecia variegata*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Primatai  *( Primates)* |
| Šeima: | Lemūriniai  *( Lemuridae)* |
| Gentis: | Variai  *( Varecia)* |
| Rūšis: | Varis  *( Varecia variegata)* |

 |
| Vario paplitimasVario paplitimas |

**Varis** (*Varecia variegata*) – lemūrinių (*Lemuridae*) šeimos nykstanti varių genties rūšis, viena iš dviejų, paplitusių Madagaskaro saloje. Nors varis ir yra daug labiau paplitęs negu raudonasis varis, jo populiacija daug mažesnė ir išsibarsčiusi. Nelaisvėje išgyvena iki 36 metų.

Paplitimas ir buveinė
---------------------

Variai sutinkami Madagaskaro rytuose, keliose skirtingose ​​​​populiacijose. Gyvena atogrąžų miškuose nuo žemumų iki 1350 m aukščiuose virš jūros lygio. Šiuo metu varių paplitimo plotas labai sumažėjęs ir susiskaidęs.

Porūšiai
--------

Žinomi trys porūšiai:

* *Varecia variegata variegata*
* *Varecia variegata editorum*
* *Varecia variegata subcincta*

Buvęs porūšis *Varecia variegata rubra* dabar yra laikomas atskira rūšimi – raudonuoju variu (*Varecia rubra*).

Išvaizda
--------

Juodos ir baltos spalvos vario galva, kuri kiek panaši į šuns.
Ilgis 50–55 cm, uodegos 60–65 cm, o svoris 3–4,5 kg. Varis kartu su raudonuoju variu yra didžiausi lemūrinių šeimos nariai. Ilga uodega tankiai plaukuota. Kailis įprastai dvispalvis – juodas ir baltas, šių spalvų santykis įvairiose populiacijose ir individuose skirtingas. Išimtis – krūminė uodega, rankos ir pėdos, galūnių vidus ir didžioji dalis galvos, kurios visada yra juodos.

Elgsena
-------

Variai gyvena medžiuose, daugiausia aktyvūs dieną, ypač ankstyvą rytą ir vėlyvą popietę. Šakose juda gana lėtai, bet gali įveikti atstumus ir šokinėdami. Jų socialinis elgesys įvairus, kai kuriose vietovėse daugiausia gyvena šeimyninėse grupėse po 2–5 gyvūnus, bet kartais sudaro ir didesnes iki 16 gyvūnų grupes. Bendrauja garsiais ir audringais šūksniais, kurie dažniausiai girdimi vakare.

Mityba
------

Variai daugiausia minta vaisiais, lapais, sėklomis ir nektaru bei vabzdžiais.

Dauginimasis
------------

Nėštumas trunka apie 90–102 dienas. Gimdo 2–3 jauniklius, kurie labai lėtai vystosi. Gyvena iki 20 metų.

Šaltiniai
---------

1. ↑  Louis, E.E.; Sefczek, T.M.; Raharivololona, B.; King, T.; Morelli, T.L.; Baden, A. (2020). „*Varecia variegata*". *IUCN Red List of Threatened Species*. **2020**: e.T22918A115574178. Nuoroda tikrinta 18 July 2020.
2. ↑  Gron, KJ (17 August 2007). „Primate Factsheets: Ruffed lemur (Varecia) Taxonomy, Morphology, & Ecology". Wisconsin Primate Research Center (WPRC). Nuoroda tikrinta 19 September 2008.
3. ↑  „The IUCN Red List of Threatened Species". *IUCN Red List of Threatened Species*. Nuoroda tikrinta 2024-02-29.
4. ↑  R. Edwards (2008). „Black-and-white ruffed lemur". *ARKive*. Suarchyvuotas originalas 2012-08-23. Nuoroda tikrinta 2012-08-21.
5. ↑  Mittermeier, R.A.; et al. (2006). *Lemurs of Madagascar* (2nd leid.). Conservation International. pp. 303–320. ISBN 978-1-881173-88-5.


|  |  |
| --- | --- |
|  | **Vikiteka: Varis (primatas)** – vaizdinė ir garsinė medžiaga  |